เครปพี่หล่อหรือเครปสัญชาติไทยตั้งอยู่บริเวณชั้น 1 ของอาคารติวเตอร์ ซึ่งก็คืออยู่ชั้นล่างของร้าน I do you eat นั่นเองค่ะ วิธีการเดินทางคือเข้ามาในสยามสแควร์ ร้านจะอยู่ใกล้กับด้านหลังของร้านอาร์ตแฮร์ ร้านเปิดตอน 11 โมงกว่าๆ บางทีก็เที่ยงนู่นเลยค่ะ แถมบางวันพ่อค้าแอบปิดร้านมื้อบ่ายแล้วมาเปิดอีกทีตอนเย็นด้วยนะ อินดี้ทีเดียวเชียว

เครปที่นี่เป็นแบบเครปกรอบเลือกใส่ไส้ได้หลากหลาย โดยแต่ละไส้จะมีราคาระบุไว้เห็นชัดเจนบนกระดานดำในร้าน ตัวอย่างไส้ได้แก่ หมูหยอง แฮม ไส้กรอก ปูอัด พริกเผา ซอสพิซซ่า ไข่ไก่ ทูน่า ฝอยทอง คอร์นเฟล็กซ์ ชีส ช็อคโกแล็ต นูเทลล่า พีนัทบัตเตอร์ ลูกเกด กาแฟ แยมต่างๆ วานิลลา บัตเตอร์สก็อต ผลไมโล นมข้น กล้วย ชาไทย มาร์ชเมลโล่ว อัลมอนด์ โดยราคาเริ่มต้นที่ 30 บาท และคิดราคาเพิ่มตามไส้ค่ะ โดยไส้มีราคาต่างกันตั้งแต่ 5, 10, 15 และ 20 บาท

ส่วนตัวเราก็จะอินดี้ บางวันอยากกินไส้หวานก็จะเลือกไส้กล้วยหอมและไมโล (40 บาท) ได้อารมณ์เครปกล้วยแต่รสไมโลมาตัดทำให้มีความหอมช็อคโกแล็ตด้วยอร่อยดีค่ะ ส่วนถ้าอยากกินไส้คาวก็จะสั่งเป็นแฮมกับชีส (50 บาท) แบบคาวนี่ดีตรงที่กินแล้วไม่อยากอาหารค่ะ คืออิ่มแบบจริงจังแบบคาวๆ ไปเลย แฮมชีสนี่แนะนำมากกกกค่ะ อร่อยมาก

ร้านนี้มีที่นั่งรอนะคะ แต่ว่าไม่มีที่นั่งกินค่ะ ...ลืมบอกไปว่าถ้าไม่มีลูกค้า เราสามารถเดินไปสั่งปากเปล่ากับพี่หล่อได้เลยค่ะ แต่ถ้าลูกค้าเยอะๆ เค้าจะมีซองใส่เครปวางไว้บนโต๊ะพร้อมกับปากกา ให้เขียนไส้ที่ต้องการเอาไว้บนซองแล้วนำไปให้พ่อค้าแล้วนั่งรอได้เลยค่ะ

ปล.ใครอยากรู้ว่าพี่หล่อหล่อจริงรึเปล่าให้ถามคุณ Jitprasong ดูนะคะ นางกินร้านนี้บ่อย หึหึ
 